Cuneiform Tablet Kt 92/k 304 (AKT 11a 13)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR ú da-da-a-a qí-bi-ma um-ma SIG₅-pí-i-a-šur-ma 50 TÚG.ḪI.A 1 ri-ik-sà-am ša 46.33333 ma-na AN.NA ša-ni-um ri-ik-sú-um ša 12.66666 ma-na AN.NA en-nam-a-šur DUMU lu-zi-na i bu-ru-dim ip-qí-dam e-lá-an 2 ri-ik-sí a-ni-ú-tim mì-ma lá i-dí-nam 1 ri-ik-sà-am DUMU lu-zi-na ip-ṭur₄-ma 5 ma-na gám-mar-šu il₅-qé ú ší-tí AN.NA ší-na DUMU um-mì-a-ni-im ú-ša-ak-ni-ik <big_gap> e-lá-an 2 ri-ik-sí 50 TÚG ú 3 ANŠE ṣa-lá-me ša i-na tí-mì-il₅-ki-a a-na da-da-a-a áp-qí-du mì-ma ri-ik-sà-am šál-ṭam DUMU lu-zi-na lá i-dí-nam mì-nam ša a-ma-kam DUMU lu-zi-na šu-mì iz-ku-ru um-ma šu-ut-ma ri-ik-sà-am ša 13 ma-na a-na SIG₅-pí-i-a-šur áp-qí-id mì-ma ri-ik-sà-am šál-ṭam lá i-dí-nam mì-nu-um ša ki-ma a-šur-i-mì-tí iš-pu-ra-ni um-ma šu-ut-ma ší-im AN.NA šu-a-tí KÙ.BABBAR ku-nu-uk-ma iš-tí lá-qé-pì-im šé-bi₄-lam lu-qú-tám ší-a-tí a-na da-da-a áp-qí-id